AVTALE OM GJENSIDIG BRUK AV GEODATA

# 1. Parter

Rettighetshaver, Geovekst-data: Nn kommune, på vegne av Geovekst-partene i kommunen.

Rettighetshaver, Turrute-data: Nn frivillig organisasjon

# 2. Dataleveransen

Nn kommune gir Nn frivillig organisasjon tilgang til eksisterende FKB-data inkl. detaljerte høydedata som grunnlag for utarbeidelse av informasjonstavler/-skilt i forbindelse med turruter. Nn frivillig organisasjon som får offentlig støtte til merking og skilting av turruter og som forplikter seg til å melde kartdata til Kartverket av merket og skiltet turrute tar ansvar for at turruter er meldt inn via Rett i kartet. Dataene skal leveres digitalt. Veiledning finnes på [www.rettikartet.no](http://www.rettikartet.no).

# 3. Brukers rettigheter

Nn frivillig organisasjon erverver disposisjonsrett til FKB-dataene som grunnlag for produksjon av informasjonstavler/-skilt i tilknytning til turruter. Nn frivillig organisasjon godtar at data som viser turruter kan brukes for å oppdatere basis Geodata, som FKB-data.

# 4. Økonomi

Avtalen innebærer ingen økonomiske oppgjør. Det forutsettes at utveksling av data, som beskrevet, er til felles nytte og at begge parter har positivt utbytte av dette. Første avtaleår er 20xx.

# 5. Mislighold av avtale

Ved mislighold av avtalen, vil partene bli stilt økonomisk ansvarlig for dette ovenfor aktuell rettighetshaver. Eksempelvis dersom dataene blir spredd utover det den ervervede rettighet gir mulighet til, vil det bli fakturert for differansen mellom ervervede rettigheter og den virkelige bruk.

# 6. Tvist om avtalen

Rettsforholdet mellom avtalens parter reguleres av inngåtte avtaler og norsk rett. Tvist mellom partene om tolkning eller rettsvirkninger av avtalen søkes løst ved forhandlinger. Dersom slike forhandlinger ikke fører fram innen 60 dager, kan hver av partene kreve saken avgjort ved voldgift i overensstemmelse med lov om rettergangsmåten av 13. august 1915 nr. 6 kap. 32

# 7. Undertegning av avtalen

Denne avtale undertegnes av begge parter i to eksemplarer, hvorav partene beholder hvert sitt eksemplar.

---------------------------------------------------------------------------

Dato Nn kommune

---------------------------------------------------------------------------

Dato Nn frivillig organisasjon